CELEX: 62009CN0405
Language: lt
Date: 2009-10-20 00:00:00
Title: Byla C-405/09: 2009 m. spalio 20 d. pareikštas ieškinys byloje Europos Bendrijų Komisija prieš Suomijos Respubliką

19.12.2009   
            
            
               LT
            
            
               Europos Sąjungos oficialusis leidinys
            
            
               C 312/25
            
         2009 m. spalio 20 d. pareikštas ieškinys byloje Europos Bendrijų Komisija prieš Suomijos Respubliką
   (Byla C-405/09)
   2009/C 312/40
   Proceso kalba: suomių
   
      Šalys
   
   
      Ieškovė: Europos Bendrijų Komisija, atstovaujama A. Caeiros ir M. Huttunen
   
      Atsakovė: Suomijos Respublika
   
      Ieškovės reikalavimai
   
   Ieškovė reikalauja:
   
               —
            
            
               Pripažinti, kad Suomijos Respublika neįvykdė įsipareigojimų pagal Reglamento (EEB, Euratomas) Nr. 1552/89 (1) ir Reglamento (EEB, Euratomas) Nr. 1150/2000 (2) 2, 6 ir 9–11 straipsnius bei Reglamento (EEB) Nr. 2913/92 (3) 220 straipsnį, nes Suomijos valdžios institucijos laikėsi administracinės praktikos, pagal kurią Bendrijos nuosavi ištekliai yra nustatomi tik po to, kai skolininkui skiriamas bent 14 dienų terminas, per kurį jis gali pateikti pastabas šiuo klausimu. Todėl Suomijos valdžios įstaigos, išieškodamos muitus a posteriori, nesilaikė nuosaviems ištekliams pervesti į sąskaitas nustatytų terminų, o dėl to valdžios institucijos vėlavo sumokėti Bendrijos nuosavus išteklius.
            
         
               —
            
            
               Priteisti iš Suomijos Respublikos bylinėjimosi išlaidas.
            
         
      Ieškinio pagrindai ir pagrindiniai argumentai
   
   
               1.
            
            
               Komisija pareiškė ieškinį Suomijos Respublikai dėl Reglamento (EEB, Euratomas) Nr. 1552/89 ir (EB, Euratomas) Nr. 1150/2000 dėl Bendrijos nuosavų išteklių 2, 6 ir 9–11 straipsnių ir Reglamento (EEB) Nr. 2913/92 dėl Bendrijos muitinės kodekso 220 straipsnio laikymosi. Byloje nagrinėjamas klausimas, kada muitinės nustatyti muitai turi būti pervesti į Bendrijos nuosavų išteklių sąskaitas, t. y. nuo kada valstybės narės surinkti muitai turi būti pateikti Bendrijai.
            
         
               2.
            
            
               Komisija mano, kad Suomija pažeidžia reglamentus dėl nuosavų išteklių ir Bendrijos muitinės kodeksą, kai skola muitinei išieškoma a posteriori, nes Suomijos valdžios institucijos, prieš priimdamos galutinį sprendimą dėl išieškojimo, skiria skolininkui ne mažiau kaip 14 dienų pastaboms pateikti. Dėl šios procedūros, kuria užtikrinama teisė būti išklausytam, vėluojama įtraukti lėšas į Bendrijos nuosavų išteklių sąskaitas.
            
         
      (1)  1989 m. gegužės 29 d. Tarybos direktyva (EEB, Euratomas) Nr. 1552/89, įgyvendinanti Sprendimą 88/376/EEB, Euratomas dėl Bendrijų nuosavų išteklių sistemos (OL L 155, p. 1).
   
      (2)  2000 m. gegužės 22 d. Tarybos reglamentas (EB, Euratomas), Nr. 1150/2000, įgyvendinantis Sprendimą 94/728/EB, Euratomas dėl Bendrijų nuosavų išteklių sistemos (OL L 130, p. 1; 2004 m. specialusis leidimas lietuvių k., 1 sk., 3 t., p. 169).
   
      (3)  1992 m. spalio 12 d. Tarybos reglamentas (EEB) Nr. 2913/92 nustatantis Bendrijos muitinės kodeksą (OL L 302, p. 1; 2004 m. specialusis leidimas lietuvių k., 2 sk., 4 t., p. 307)